28.7.2023
ET
Euroopa Liidu Teataja
C 267/21 Neljapäev, 2. veebruar 2023
20. väljendab heameelt ELi vahendatud ELi ja Ukraina telekommunikatsiooniettevõtete vahelise „rändle-nagu-kodus“kokkuleppe üle, millest saavad kasu Ukraina pagulased, ning väljendab heameelt selle pikendamise üle; nõuab Ukraina telekommunikatsioonituru integreerimist ELi telekommunikatsioonituruga; 21. kutsub komisjoni ja liikmesriike üles tugevdama strateegilist kommunikatsiooni ja andma asjakohast teavet laienemise vastastikuse kasu ja võimaluste kohta nii Ukrainas kui ka liikmesriikides, et suurendada veelgi toetust ja parandada arusaamist ühinemisprotsessist; kutsub komisjoni ja liikmesriike üles parandama ELi rahastamise ja selle käegakatsutavate tulemuste nähtavust Ukrainas; nõuab kindlalt, et nende eesmärkide elluviimisel osaleksid aktiivselt Ukraina kodanikuühiskond ja EL; 22. väljendab heameelt Ukraina aktiivse osalemise üle ELi idapartnerluse algatuses ja nõuab selle poliitilise algatuse edasist tugevdamist, kuna tegemist on olulise platvormiga, mille abil tehakse piirkondlikku koostööd ja vahetatakse reformikogemusi partnerriikide vahel, kes taotlevad tihedamat koostööd ELiga või ELi liikmesust; 23. kutsub ELi institutsioone üles laiendama Ukraina ametnike võimalusi tutvuda ELi institutsioonide tööga ja vaadelda, kuidas seda tehakse; ergutab kahepoolseid parlamentaarseid kohtumisi liikmesriikide parlamentide ja Ukraina parlamendi vahel; kutsub et ELi ja selle liikmesriike üles pakkuma jätkuvalt haridusvõimalusi muu hulgas Ukraina noortele, ametnikele ja diplomaatidele; nõuab, et algatataks menetlused idapartnerluse avaliku halduse akadeemia loomiseks; 24. kutsub liikmesriike üles võtma võimalikult kiiresti vastu kümnenda Venemaa-vastaste sanktsioonide paketi ning esitama ennetavalt ettepanekuid sanktsioonide edasiarendamiseks, kaasates uusi sektoreid ja üksikisikuid; nõuab tungivalt, et kõik liikmesriigid näitaksid ka edaspidi Venemaa Ukraina-vastase sõja suhtes üles ühtsust; kutsub kõiki partnereid, eelkõige ELi kandidaatriike ja potentsiaalseid kandidaatriike üles sanktsioonipakettidega ühinema; 25. nõuab, et sanktsioonidega hõlmatud isikute ja üksuste nimekirja laiendataks, et kanda sinna endiselt ELi turgudel tegutsevad Venemaa ettevõtted, nagu Lukoil ja Rosatom, ning isikud, kes on seotud sunniviisiliste väljasaatmiste, Venemaa kodanikuaktivistide ja poliitilise opositsiooni liikmete ebaseadusliku vangistamise, Luhanskis, Hersonis, Zaporižžjas ja Donetskis korraldatud ebaseaduslike rahvahääletuste ning Krimmis ja Sevastopolis korraldatud ebaseaduslike valimistega, samuti kõik Riigiduuma erakondade liikmed, kes on valitud mis tahes tasandi, sealhulgas piirkondliku ja kohaliku tasandi parlamenti, ning Ukraina-vastaseid ja sõjameelseid hoiakuid levitavas Venemaa propagandameedias töötavad isikud; kutsub nõukogu üles laiendama sanktsioonidega hõlmatud isikute nimekirja, lisades sinna Aleksei Navalnõi korruptsioonivastase sihtasutuse esitatud nimekirjas olevad isikud; nõuab samal ajal tungivalt, et Ukraina võtaks vastu Ukraina Magnitski seaduse; nõuab, et Venemaa Föderatsioonist pärit töötlemata ja töödeldud teemantide otsene ja kaudne import, ostmine ja üleandmine keelustataks; 26. kordab oma nõudmist, et Venemaa fossiilkütuste ja uraani impordile kehtestataks viivitamatult täielik embargo ning Nord Stream 1 ja 2 torujuhe kõrvaldataks täielikult kasutuselt, et lõpetada Vladimir Putini sõjamasina rahastamine ELi rahaga; nõuab Valgevene vastu suunatud piiravate meetmete tugevdamist; nõuab tungivalt, et nõukogu alandaks koostöös rahvusvaheliste partneritega Venemaalt pärit või sealt eksporditava nafta hinna ülempiiri; 27. kutsub komisjoni ja ELi järelevalveasutusi üles tähelepanelikult jälgima, kas kõiki ELi sanktsioone rakendatakse liikmesriikides tulemuslikult ja terviklikult, ning võtma neist kõrvale hoidjate suhtes meetmeid, sealhulgas kõrvaldama praegused puudused; mõistab hukka need kolmandad riigid, kes on aidanud Venemaal ja Valgevenel kehtestatud sanktsioonidest kõrvale hoida, ning palub komisjonil ja liikmesriikidel kaaluda meetmete võtmist nende kolmandate riikide vastu; 28. mõistab hukka Rahvusvahelise Olümpiakomitee hiljutise otsuse lubada Venemaa ja Valgevene sportlastel osaleda 2024. aasta Pariisi olümpiamängude kvalifikatsioonivõistlustel neutraalse lipu all, kuna see on vastuolus nende riikide isoleerimisega mitmelt poolt ja mõlemad režiimid kasutavad seda ära propaganda eesmärgil; 29. kordab oma nõudmist, et EL ja selle liikmesriigid tugevdaksid Venemaa Föderatsiooni rahvusvahelist isoleerimist, sealhulgas seoses riigi liikmesusega rahvusvahelistes organisatsioonides ja organites, hoiduksid mis tahes ametlike sündmuste korraldamisest Venemaa Föderatsiooni territooriumil, vähendades diplomaatiliste suhete taset Moskvaga; 30. mõistab hukka Ukraina Zaporižžja tuumaelektrijaama ebaseadusliku okupeerimise Venemaa poolt ning toetab Rahvusvahelise Aatomienergiaagentuuri ettepanekut luua selle ümber tuuma- või kiirgusõnnetuse ohu vähendamiseks tuumaohutuse ja -julgeoleku kaitsetsoon;